**PREGLED VIŠIN DODATKOV V JAVNEM SEKTORJU**

**kot jih določata Zakon o sistemu plač v javnem sektorju (ZSPJS) in Kolektivna pogodba za javni sektor (KPJS)**

|  |  |  |
| --- | --- | --- |
| **pravna podlaga** | **dodatek** | **višina dodatka in osnova za obračun oz. vrednost dodatka v nominalnem znesku** |
| 25. člen ZSPJS in 35. člen KPJS | **(1) dodatek za delovno dobo** | za vsako zaključeno leto delovne dobe v višini 0,33% osnovne plače javnega uslužbenca |
| pogoji so določeni v področnih zakonih, prvi in drugi odstavek 52. člena ZSPJS določata zgolj uporabo področnih predpisov in višino | **(2) dodatek za stalnost** | višina je enaka dodatku za delovno dobo: 0,33% osnovne plače |
| 24. člen ZSPJS, 32b. člen ZSPJS, Uredba o kriterijih za določitev višine položajnega dodatka za javne uslužbence | **(3) položajni dodatek** | 5-12% osnovne plače javnega uslužbenca  4-10% osnovne plače sodnika in državnega tožilca |
| 26. člen ZSPJS in 36. člen KPJS | **(4) dodatek za mentorstvo** | 20% urne postavke osnovne plače mentorja |
| 27. člen ZSPJS in 37. člen KPJS | **(5) dodatek za specializacijo, magisterij ali doktorat** | 24,32 € za specializacijo  37,84 € za znanstveni magisterij  62,15 € za doktorat |
| 28. člen ZSPJS | **(6) dodatek za dvojezičnost** | od 12 % do 15 % osnovne plače za ravnatelje, učitelje in ostale strokovne delavce v osnovnem in srednjem šolstvu ter ravnatelje, vzgojitelje in ostale strokovne delavce v vrtcih, strokovne delavce Zavoda Republike Slovenije za šolstvo ter novinarje Javnega zavoda RTV Slovenija in novinarje tiskanih medijev narodnih skupnosti  od 3% do 6% osnovne plače za ostale javne uslužbence  do 6% osnovne plače za sodnike in državne tožilce |
| 29. člen ZSPJS in 38. člen KPJS | **(7) dodatki za manj ugodne delovne pogoje:** | |
|  | dodatek za izpostavljenost pri delu v kontroliranem območju ionizirajočega sevanja | 1,09€ za vsako začeto uro dela v kontroliranem območja ionizirajočega sevanja |
|  | dodatek za izpostavljenost pri delu s citostatiki | za pripravo ali aplikacijo citostatikov ali za nego 1,09 € za vsako začeto uro dela v teh pogojih  za delo z bolniki, ki imajo aplicirane diagnostične doze izotopov 1,09 € za vsako začeto uro dela v teh pogojih  za sodelovanje pri diagnostičnih rtg postopkih 1,09 € za vsako začeto uro dela v teh pogojih  za delo s kontaminiranimi odpadki 0,53 € za vsako začeto uro dela v teh pogojih |
|  | **(8) dodatki za delo v manj ugodnem delovnem času:** | |
| 32. člen ZSPJS in 40. člen KPJS | dodatek za izmensko delo | 7% urne postavke osnovne plače za izmensko delo v popoldanski in nočni izmeni oz. redno delo v popoldanski izmeni |
| 32. člen ZSPJS in 41. člen KPJS | dodatek za delo v deljenem delovnem času | 15% urne postavkeosnovne plače, če prekinitev traja 2 uri ali več; dodatek pripada za vse ure, opravljene v deljenem delovnem času |
| 32. člen ZSPJS in 42. člen KPJS | dodatek za delo v neenakomerno razporejenem delovnem času | 10% urne postavke osnovne plače za ure, ki presegajo 8 ur dnevno (če je del. čas razporejen na manj kot štiri dni v tednu)  10% urne postavke osnovne plače za ure opravljene v šestem, sedmem in vsakem naslednjem zaporednem delovnem dnevu  20% urne postavke osnovne plače, če je delovni čas razporejen tako, da ima javni uslužbenec v enem delovnem dnevu dve ali več prekinitve, ki trajajo najmanj 1 uro  20% urne postavke osnovne plače za delo po posebnem razporedu |
| 32. člen ZSPJS in 43. člen KPJS | dodatek za delo ponoči | 40% urne postavke osnovne plače |
| 32. člen ZSPJS in 44. člen KPJS | dodatek za delo v nedeljo dodatek za delo na dela prost dan | 90% urne postavke osnovne plače  120% urne postavke osnovne plače |
| 32. člen ZSPJS in 45. člen KPJS | dodatek za delo preko polnega delovnega časa | 30% urne postavke osnovne plače |
| **pravna podlaga** | **dodatek** | **višina dodatka in osnova za obračun oz. vrednost dodatka v nominalnem znesku** |
| 32. člen ZSPJS in 46. člen KPJS | dodatek za pripravljenost | 20% urne postavke osnovne plače  50% urne postavke osnovne plače za pripravljenost na določenem kraju |
| 32. člen ZSPJS, 32.a člen ZSPJS in 8. člen ZSPJS-AA | dodatki sodnikov in državnih tožilcev za delo v manj ugodnem delovnem času in za stalno pripravljenost | za delo preko polnega delovnega časa in za čas dežurstva, ki presega polni delovni čas, v višini 30% urne postavke osnovne plače,  za delo ponoči v višini 40% urne postavke osnovne plače,  za delo v nedeljo v višini 90% urne postavke osnovne plače,  za delo na dan, ki je z zakonom določen kot dela prost dan, v višini 120% urne postavke osnovne plače in  za ure pripravljenosti v višini 20% urne postavke osnovne plače |
| 30. člen ZSPJS in 39. člen KPJS | **(9) dodatki za nevarnost in posebne obremenitve:** | dodatek za čas neposrednega usposabljanja za delo v posebni policijski enoti v višini 30% urne postavke osnovne plače,  dodatek za čas neposrednega izvajanja nalog v posebni policijski enoti v višini 65% urne postavke osnovne plače,  dodatek za čas potapljanja potapljača v okviru usposabljanja v višini 30% urne postavke osnovne plače,  dodatek za čas potapljanja potapljača v primeru intervencije v višini 65% urne postavke osnovne plače,  dodatek za usposobljenost in poučevanje treh ali več po vsebini različnih predmetov v višini 3% urne postavke,  dodatek za poučevanje v kombiniranih oddelkih v višini 7% ali 10% urne postavke osnovne plače,  dodatek za delo učiteljev, vzgojiteljev, pomočnikov vzgojiteljev v bolnišničnih oddelkih vrtcev in šol v višini 7% urne postavke osnovne plače,  dodatek za izvajanje prilagojenega programa v vrtcu, šoli oziroma zavodu v višini 8%, 10% , 12%, 15% ,18% urne postavke osnovne plače,  dodatek za neposredno delo z osebami z duševno, telesno ali senzorno motnjo v zdravstvenih zavodih, v socialnih zavodih, varstveno-delovnih centrih, zavodih za uspos., za delo z osebami z demenco v višini 8%, 12%, 15%, 18% urne postavke osnovne plače;  dodatek za delo na višini oziroma v globini (delo na višini od 2 m do 4 m: 20% urne postavke osnovne plače; delo na višini nad 4 m do 20 m: 30% urne postavke osnovne plače; delo na višini nad 20 m: 50% urne postavke osnovne plače; delo v alpinistični opremi ali v jamarski oziroma jamski opremi: 100% urne postavke osnovne plače),  dodatek za delo v rizičnih razmerah (območje vojne nevarnosti, nevarnosti terorističnih napadov z biološkimi agensi, demonstracij, naravnih nesreč, epidemij in epizootij) v višini 65% urne postavke osnovne plače,  dodatek za opravljanje storitev v primerih, ko se kot prevozno sredstvo uporablja helikopter v višini 30% urne postavke osnovne plače |

SPLOŠNE OPOMBE / POJASNILA:

* Podrobne opredelitve dodatkov so določene v ZSPJS, KPJS, v uredbi (položajni dodatek) oz. v področnih predpisih (dodatek za stalnost), kot je navedeno v prvem stolpcu tabele.
* Od višine osnovne plače javnega uslužbenca (vrednosti plačnega razreda, v katerega je uvrščen) je odvisen znesek dodatka, ki je določen v odstotku od osnovne plače.
* Osnovna plača je tisti del plače, ki ga prejema javni uslužbenec ali funkcionar na posameznem delovnem mestu, nazivu ali funkciji za opravljeno delo v polnem delovnem času in za pričakovane rezultate dela v posameznem mesecu. V osnovni plači je všteto tudi napredovanje javnega uslužbenca ali funkcionarja. Znesek osnovne plače se določi z uvrstitvijo v posamezen plačni razred iz plačne lestvice (ZSPJS).

Ministrstvo za javno upravo, januar 2023